Ribe Stifts Adresseaviser, 1824-02-06
Det landoeconomiske Selskab i Veile Amt, bringer herved til offentlig Kundskab, at det til Landvæsenets Forfremmelse, udsætter 4 Premier paa 20 til 40 Species hver, som det i en Række af 5 til 6 Aar, udlover til de samme 4 Bønder af Amtet, som efter forudgaaende Valg af Selskabet. forpligte sig til at indføre en Drivtsmaade overeensstemmende med de nedenstaaende Betingelser; hvorved forstaaer sig, at de som have det største Areal og indgaae de vanskeligste Forpligtelser, naturligviis, erholde de største Præmier. De Dyrkningsmaader Selskabet agter at belønne ere: 1. Vexelbrugen, det vil sige Dyrkningen af Kartofler, Vikker, Erter, Spergel, Boghvede m.m. i Forening med den egentlige Kornavl, saaledes at aldrig følger to Gange langstraaet Sæd, i Træk, men Afvexling i Forening med de forannævnte Vexter finder Sted. Dernæst heel eller halv Staldfodring, og endelig Jordernes Nedlæggelse til Hvile, kort efterat der har været giødsket dog forstaaer sig med Klever naar Jorden er skikket dertil. 2. Det overskaarne Kobbelbrug, altsaa reen Brak, i det mindste 4 Gange pløiet; ikke meere end to langstraaede Sædearter efter hverandre, hvorpaa maae følge en Mellemsæd som Erter, Boghvede, Vikker, Spergel eller Kartofler, førend paa ny tør tages Sæd igien. Jorderne hvile som sædvanlig, men Klever maa saaes, hvor det er giørligt. At heel eller halv Staldfordring ogsaa her er anvendelig forstaaer sig selv. De Bønder som attraae at nyde den Understøttelse Selskabet saaledes her tilbyder dem, maa allerede paa en eller anden Maade have udmærket sig som gode Agerdyrkere, sædelige og drivtige Mænd, og deres Formue=Omstændigheder være af den Beskaffenhed, at de i Medfør af Tidsomstændighederne maa ansees at kunne bestaae. De Ansøgninger, som i denne Anledning indkomme maa være indsendte til Selskabets Præsident inden 1ste April d. A., og indeholde en nøiagtig Fortegnelse over Jordernes Beskaffenhed, Gaardens Omfang, den Dyrkningsmaade man har fulgt, samt et Forslag til den Ovivt man ifølge ovenstaaende ønsker at indføre. Endelig maa Ansøgningen attesteres af 3de troværdige Mænd, hvoraf den ene bør være Stedets Præst. Veile, den 29de Januari 1824. Som p. t. styrende Præsident, Treschow. Den 9de Decbr. f. A. og nærmest paafølgende Dage er paa den Hans Majestæt Kongen tilhørende Deel af det forrige Baronie Ryssensteens Forstrand inddrevet og opbierget en betydelig Mængde af Trælast og Vrag, der formodes at henhøre til et stort tremastet Skib, som den 9de Decbr. og Eftermiddagen under en hæftig Storm aldeles forulykkedes i Søen, lige ud for Bovberg. Den biergede Trælast bestod af omtrent 800 pommerske Bielker af 18 - 62 Fods Længde og af 11 - 14 Tommers Tykkelse. Paa Enderne af Bielkerne fandtes forskiellige Mærker, saasom C. Lis, AP. C. TN. T. da 1, L. C., RR. og 1/4, og adskillige vare tillige paa Siderne mærkede med K. LP. X. og V. Blandt Vraget fandtes et Stk. Agterspeil af et Fartøi, paamalet Ordet: SPRIG, et Ditto, paamalet Bogstaverne L. S.)et Stk. Træe, hvorpaa LONDON, og et Stk. Agter, speil af en Baad, paamalet udvendig: Skri Lod, og indvendig : IOld SHELTON. Thi indkaldes herved, sub poena præclusi et perpetui silentii, Vedkommende til inden Aar og Dag at legitimere sig som Eiere af forommeldte indstrandede Sager. Ringkiøbing Amthuus, den 31te Jan. 1824. Lorenz, J Stervboet efter Stiftslandinspecteur Daniel Wessenbergs afdøde Kone i Nør Bierth er en Skiftesamling berammet at holdes Torsdagen den 19de d. M. Formiddag Kl. 10, til hvilken Tid de fraværende Arvinger indkaldes at møde enten personlig eller ved lovlige Fuldmagter, for at tage en endelig Beslutning i Henseende til den allerede omventilerede Bestemmelse med Boets Eiendomme m.v., med Tilføiende: at de udeblivende Arvinger, antages at samtykke hvad de Mødende vedtage. Herredscontoiret paa Hvilsberggaard, den 3die Febr. Monrad.